CELEX: 62010TN0584
Language: lt
Date: 2010-12-27 00:00:00
Title: Byla T-584/10: 2010 m. gruodžio 27 d. pareikštas ieškinys byloje Yilmaz prieš VRDT — Tequila Cuervo (TEQUILA MATADOR HECHO EN MEXICO)

19.2.2011   
            
            
               LT
            
            
               Europos Sąjungos oficialusis leidinys
            
            
               C 55/32
            
         2010 m. gruodžio 27 d. pareikštas ieškinys byloje Yilmaz prieš VRDT — Tequila Cuervo (TEQUILA MATADOR HECHO EN MEXICO)
   
   (Byla T-584/10)
   2011/C 55/57
   Kalba, kuria surašytas ieškinys: anglų
   
      Šalys
   
   
      Ieškovas: Mustafa Yilmaz (Štutgartas, Vokietija), atstovaujamas advokato F. Kuschmirek
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Tequila Cuervo, SA de CV (Tlakepakė, Meksika)
   
      Ieškovo reikalavimai
   
   
               —
            
            
               Panaikinti 2010 m. spalio 13 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos (byla R 1162/2009-2) sprendimą ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis
   
      Prašomas įregistruoti Bendrijos prekių ženklas: vaizdinis prekių ženklas TEQUILA MATADOR HECHO EN MEXICO 32 ir 33 klasės prekėms — Bendrijos prekių ženklo paraiška Nr. 3975117
   
      Prekių ženklo ar žymens, kuriuo grindžiamas protestas, savininkas: ieškovas
   
      Prekių ženklas ar žymuo, kuriuo grindžiamas protestas: Vokietijos žodinio prekių ženklas MATADOR 32 klasės prekėms (registracija Nr. 30205053.1); tarptautinis žodinis prekių ženklas MATADOR 32 klasės prekėms (registracija Nr. 792051)
   
      Protestų skyriaus sprendimas: patvirtinti protestą dėl visų ginčijamų prekių
   
      Apeliacinės tarybos sprendimas: atmesti skundžiamą sprendimą
   
      Ieškinio pagrindai: Tarybos reglamento (EB) Nr. 207/2009 8 straipsnio 1 dalies b punkto pažeidimas, nes Apeliacinė taryba klaidingai įvertino, kad nebuvo pavojaus supainioti, nes nagrinėjami prekių ženklai yra panašūs tiek, kad kyla supainiojimo pavojus, kiek tai susiję su prekėmis, dėl kurių prekių ženklo paraiška prašoma apsaugos.